Ob himel kv́nig in himel vogt (Mit aufgelösten Abbreviaturen)
Ob himel kv́nig in himel vogt·
gewaltig vúrste in lúften gar·
herre vf der erde vnd in dem se·
got meister in abgrúnde·
der kiel ist vf dc mer gezogt·
vnd vert gegen leben ein zwiuelvar·
da manigen schrien tůnt owe·
die winde vnd ǒch die v́nde·
zerslichen ist des segels kraft·
ich wen die marner mit vns wen ertrinken·
sich svͤzer krist an din geschaft·
wie wir von tage zetage gen grunde sinken·
hilf herre din hant getat·
din alt erbermde werde an vns erzeiget·
gedenke dc an dem krúze hat
din gvͤtlich hǒbt sich gegen vns geneiget·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse